โรงพยาบาลพระจอมเกล้า

**โรงพยาบาลพระจอมเกล้า** () เป็นโรงพยาบาลประจำจังหวัดเพชรบุรี ตั้งอยู่ที่ถนนรถไฟ ตำบลคลองกระแชง อำเภอเมืองเพชรบุรี จังหวัดเพชรบุรี มีขนาดความจุเตียงไข้ใน 442 เตียง

## ประวัติ
ในรัชสมัยของพระบาทสมเด็จพระจอมเกล้าเจ้าอยู่หัว รัชกาลที่ 4 พระองค์ทรงโปรดประพาสเมืองเพชร พระองค์ได้ทรงสร้างพระราชวังเพื่อใช้เป็นที่ประทับเพื่อเสด็จมาเมืองเพชรใช้ชื่อว่า ”พระราชวังพระนครคีรี”  ซึ่งถือเป็นพระราชวังที่สร้างบนภูเขาแห่งแรกของประเทศไทย และใน พ.ศ. 2404 พระองค์ได้ทรงโปรดให้คณะมิชชันนารีนิกายโปรเตสเต้นส์ เข้ามาเผยแพร่ศาสนา ก่อตั้งโรงเรียนและทำการรักษาผู้เจ็บป่วยด้วยวิธีการแพทย์แผนปัจจุบัน นายแพทย์ซามูเอ เรโนลด์เฮ้าส์ เป็นแพทย์จากคณะมิชชันนารีคนแรกที่มาตั้งสำนักงานมิชชันนารี  และทำการรักษาผู้ป่วยในจังหวัดเพชรบุรี

ต่อมาในปี พ.ศ. 2423 จังหวัดเพชรบุรีก็ได้มีโรงพยาบาลที่ทำการรักษาแบบแผนปัจจุบัน ซึ่งถือได้ว่าเป็นโรงพยาบาลมิชชันนารีแห่งแรกของประเทศไทย ณ บริเวณวัดไชยสุรินทร์(วัดน้อย) ตั้งอยู่ในเขตเทศบาลเมืองเพชรบุรี โดยมีนายแพทย์ อี.เอ สาติรช เป็นผู้ดูแลคณะแพทย์มิชชันนารี จำนวน 11 คน ที่ผลัดเปลี่ยนกันมาปฏิบัติงาน  กิจการของโรงพยาบาลมิชชันนารีแห่งนี้ได้เปิดดำเนินการกระทั่งปี 2477 ก็ได้ปิดกิจการลงโดยไม่ทราบสาเหตุ

พ.ศ. 2472 สถานีเอื้อนอนามัยของสภากาชาดสยาม(เอื้อนอนามัย) ได้ก่อจั้งขึ้นด้วยเงินกองมรดกของเจ้าจอมเอื้อนในพระจุลจอมเกล้าเจ้าอยู่หัว(รัชกาลที่ 5) (ซึ่งเป็นบุตรีของเจ้าพระยาสุรพันธ์พิสุทธิ์(เทศ บุนนาค) เจ้าเมืองเพชร ใน พ.ศ. 2401-2437) และเงินสมทบจากการแสดงละครการกุศลของข้าราชการในสมัยนั้น ปัจจุบันสถานีเอื้อนอนามัยหรือสถานีกาชาดที่ 8 ก็ยังเปิดดำเนินการอยู่  พ.ศ. 2478 ก็ได้มีการสร้างสุขศาลาก้านเกตุมณี    ซึ่งปัจจุบันมีชื่อว่า  ศูนย์บริการสาธารณสุขเทศบาลเมืองเพชรบุรี ปัจจุบันอยู่ในความดูแลของเทศบาลเมืองเพชรบุรี

โรงพยาบาลเพชรบุรี  ได้ก่อสร้างขึ้นในปี พ.ศ. 2491   โดยการนำของพระสมัครสโมสร(เสงี่ยม สมัครสโมสร)   ซึ่งดำรงตำแหน่งเป็นผู้ว่าราชการจังหวัด   ร่วมกับคณะกรรมการจังหวัดได้ร่วมมือกันจัดตั้งองค์กรการกุศล   ชักชวนข้าราชการ   พ่อค้า   คหบดี   ตลอดจนประชาชน ได้ร่วมบริจาคเงิน   เพื่อนำไปสมทบกับงบประมาณของกระทรวงสาธารณสุข   ในสมัยพระบำราศโรคาพาฬห์ (สาธารณสุขจังหวัด ในขณะนั้น)  สร้างบนที่ดินทรัพย์สินส่วนพระมหากษัตริย์ริมทางรถไฟสายใต้ ใกล้สถานีรถไฟเพชรบุรี และเขาพนมขวด  ในอดีตชาวบ้านบางคนอาจเรียก **โรงพยาบาลเขาพนมขวด**และร่วมเป็นคณะกรรมการควบคุมการก่อสร้างจนแล้วเสร็จในปี พ.ศ. 2492 โรงพยาบาลเพชรบุรี เป็นส่วนราชการภูมิภาคในสังกัดของกรมการแพทย์

**โรงพยาบาลเพชรบุรี** ในปี พ.ศ. 2532 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานพระบรมราชานุญาต ให้อัญเชิญพระนามาภิไธยของพระบาทสมเด็จพระจอมเกล้าเจ้าอยู่หัว เป็นชื่อโรงพยาบาลว่า  "**โรงพยาบาลพระจอมเกล้า จังหวัดเพชรบุรี**" (**Phra Chom Klao Hospital, Phetchaburi Province** ) เมื่อวันที่ 2 มีนาคมพ.ศ. 2532 
เพื่อเป็นอนุสรณ์สถานลำลึกถึงพระบาทสมเด็จพระจอมเกล้าเจ้าอยู่หัว ที่ทรงประกอบกิจคุณูประการ อันเป็นประโยชน์แก่ประเทศชาติ โดยเฉพาะจังหวัดเพชรบุรีเป็นอย่างยิ่ง

วันที่ 19 ธันวาคม พ.ศ. 2563 นายแพทย์ ชุมพล เดชะอำไพ ผู้อำนวยการโรงพยาบาลถูกคนร้ายยิงด้วยอาวุธปืนเสียชีวิตในการนี้ได้พระราชทานโกศ​พระราชทานเพลิงศพ

## สถานฝึกปฏิบัติ
* ศูนย์แพทยศาสตรศึกษาชั้นคลินิก ใหักับคณะแพทยศาสตร์ มหาวิทยาลัยอัสสัมชัญ วิทยาเขตสุวรรณภูมิ อำเภอบางเสาธง จังหวัดสมุทรปราการ
* ศูนย์ศึกษาต่อเนื่องทางเภสัชศาสตร์ คณะเภสัชศาสตร์ มหาวิทยาลัยศิลปากร  รหัสสถาบันสมทบ 009
* โรงพยาบาลพระจอมเกล้าเป็นที่สถานฝึกปฏิบัติของนักศึกษาพยาบาลของวิทยาลัยพยาบาลพระจอมเกล้า จังหวัดเพชรบุรี

## บริการและคลินิกต่าง ๆ ของโรงพยาบาลพระจอมเกล้า

* ตรวจโรคทั่วไป
* คลินิกนอกเวลาราชการ
* คลินิกประกันสังคม
* คลินิกศัลยกรรม
* คลินิกกระดูกและข้อ
* คลินิกเบาหวานและต่อมไร้ท่อ
* คลินิกหัวใจ และความดันโลหิตสูง
* คลินิกวัณโรคและโรคปอด
* คลินิกโรคไต
* คลินิกโรคทางเดินอาหาร

* คลินิกนรีเวชและวางแผนครอบครัว
* คลินิกฝากครรภ์
* คลินิกกุมารเวชกรรม
* คลินิกสุขภาพเด็กดี
* คลินิกจักษุ
* คลินิกโรคผิวหนัง
* คลินิกทันตกรรม
* คลินิกทันตกรรมนอกเวลา
* บริการให้คำปรึกษาโรคจิต ยาเสพติดและโรคเอดส์
* บริการให้คำปรึกษาสุขภาพทั่วไป

## ศูนย์แพทยศาสตรศึกษาชั้นคลินิก
วันที่ 23 มีนาคม 2569 มหาวิทยาลัยอัสสัมชัญและกระทรวงสาธารณสุขได้ร่วมกันจัดพิธีลงนามในบันทึกข้อตกลงความร่วมมือทางวิชาการ (MOU) เพื่อสนับสนุนการเป็นสถาบันร่วมผลิตแพทย์หลักของคณะแพทยศาสตร์ มหาวิทยาลัยอัสสัมชัญ ของโรงพยาบาลพระจอมเกล้า จังหวัดเพชรบุรี เพื่อเป็นสถาบันร่วมผลิตแพทย์ของคณะแพทยศาสตร์ มหาวิทยาลัยอัสสัมชัญ ในระดับชั้นคลินิก โดยมีแผนจะเปิดรับนิสิตแพทย์รุ่นแรกในปีการศึกษา 2569 จำนวน 32 คน 

### หลักสูตรการศึกษา
ศูนย์แพทยศาสตรศึกษาชั้นคลินิก โรงพยาบาลพระจอมเกล้า จังหวัดเพชรบุรี จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิตของคณะแพทยศาสตร์ มหาวิทยาลัยอัสสัมชัญ ใน 1 หลักสูตร โดยเริ่มรับปีการศึกษา 2569 เป็นรุ่นแรก จำนวน 32 คน/รุ่น  สำนักสารนิเทศ สำนักงานปลัดกระทรวงสาธารณสุข. สธ. จับมือ ม.อัสสัมชัญ ผลิตแพทย์อินเตอร์ฯ รุ่นแรก ปักหมุด รพ.พระจอมเกล้า จ.เพชรบุรี เป็นศูนย์แพทยศาสตรศึกษาชั้นคลินิก สืบค้นเมื่อวันที่ 24 มีนาคม 2569

## รายนามผู้บริหารโรงพยาบาล

## อ้างอิง

## แหล่งข้อมูลอื่น

* 

หมวดหมู่:โรงพยาบาลในจังหวัดเพชรบุรี
หมวดหมู่:โรงพยาบาลทั่วไปในประเทศไทย
หมวดหมู่:สถานที่ที่ตั้งชื่อตามพระนามของพระบาทสมเด็จพระจอมเกล้าเจ้าอยู่หัว
หมวดหมู่:สิ่งก่อสร้างในอำเภอเมืองเพชรบุรี
หมวดหมู่:ก่อตั้งในประเทศไทยในปี พ.ศ. 2491
พระจอมเกล้า